
Projekti „Joaoru puhkeala arendamine“ omafinantseerimise kinnitamine ja sildfinantseerimise lubamine
Otsus võetakse vastu Kohaliku omavalitsuse korralduse seaduse § 22 lõike 1 punkti 8 alusel.
1. ASJAOLUD JA MENETLUSE KÄIK
Narva Linna Arenduse ja Ökonoomika Amet koostöös Narva Linnavalitsuse Arhitektuuri- ja Linnaplaneerimise Ametiga ja Narva Linnavalitsuse Linnavara- ja Majandusametiga valmistavad ette projekti „Joaoru puhkeala arendamine“ selle järgnevaks esitamiseks meetmesse „Linnaliste piirkondade arendamine“. 

Nimetatud projekt on lülitatud Vabariigi Valitsuse poolt 18. detsembri 2008. aasta korraldusega nr 519 kinnitatud meetme „Linnaliste piirkondade arendamine“ linnaliste omavalitsusüksuste investeeringute kava eelistusnimekirja.
Projekti objektiks on Narva jõe ajaloolisel kaldapealsel, Eesti ja Venemaa piiril asuv loodusväärtuslik Joaoru maa-ala pindalaga 17,08 ha, millest 1,5 ha moodustab supelrand.
Projekti üldeesmärgiks on kohaliku elukeskkonna kvaliteedi parendamine kohalikele elanikele ja turistidele terviklike ja komplektsete rekreatsioonivõimaluste loomiste kaudu 
Projekt näeb ette:

1. Haljastuse parandamine ja Joaoru rekreatsiooniala väljaarendamine puhkuseks ja vaba aja veetmiseks.

2. Avaliku supelranna heakorrastus ja varustamine kõikide infrastruktuuri vajalike elementidega.
3. Infrastruktuuri ehitamine tervisespordialadega tegelemiseks

4. Infrastruktuuri ehitamine massiliste kultuuri-meelelahutusürituste läbiviimiseks
Projekti planeeritud tegevused:

1. Joaoru puhkeala arhitektuuri konkursi ettevalmistamine ja läbiviimine ning muinsuskaitse eritingimuste ja ehitusprojekti koostamine ;

2. Ehitustööde teostamine (sh administratiivhoone, juurdeteede ja parkla ehitamine, valgustustööde teostamine, elektrienergia väljundpunktide ehitus ja ühendamine tehnilise infrastruktuuriga,  tänavakorvpalli, minijalgpalli ja rannavõrkpalli väljakute ehitamine 
3. Seadmete soetamine ja paigaldus (sh valgustusega ujuvpurskkaevu)
4. Linnamööbli soetamine ja paigaldamine;

5. Omaniku-, muinsuskaitse-, arheoloogilise, autorijärelevalve teostamine; 
6. Projektijuhtimine, hangete ettevalmistamine ja korraldamine (mitteabikõlbulikud kulud).
Projekti üldsumma moodustab 63 890 000 kr, millest toetus moodustab 47 370 500 kr, omafinantseering 8 359 500 kr, millele lisandub mitteabikõlbulik omafinantseering 

 8 160 000 kr. Projekti ehituslikud tegevused kestavad 2012. – 2013. aastatel.
Projekt on vastavuses Narva linna arengukavaga 2008-2014.

Strateegiline eesmärk 1.2: parandada elukeskkonna infrastruktuuri. 

Tegevussuund 1.2.1: muuta linna territoorium heakorrastatuks ja meeldivaks

Ülesanded:

1.2.1.1. parkide rajamine ja rekonstrueerimine

1.2.1.2. puhketsoonide ja tänavate korrastamine

1.2.1.3. haljasalade ja lillepeenarde rajamine ning heakorrastamine

1.2.1.4. purskkaevude ehitamine

Arengukava tegevuskavas on eraldi reana toodud välja järgmised tegevused:
1. Joaoru ja lähiala TTA koostamine

2. Joaoru ja lähiala detailplaneering

3. Joaoru ja lähiala projekteerimine

4. Joaoru puhkeala arendamine

Tegevussuund 1.2.2: soodustada linna infrastruktuuri abil tervislike eluviiside harrastamist ja kvaliteetset vaba aja veetmist

2. ÕIGUSLIKUD ALUSED
Laenude ja teiste varaliste kohustuste võtmine on Linnavolikogu ainupädevuses vastavalt Kohaliku omavalitsuse korralduse seaduse § 22 lõike 1 punktile 8. Kuna käesoleva otsuse võtmine toob kaasa varaliste kohustuste võtmine siis antud otsuse võtab vastu volikogu.
3. OTSUS
3.1 Kinnitada projekti „Joaoru puhkeala arendamine” omafinantseeringuks 2009. – 2013. aastal kuni 16 519 500 krooni ulatuses, sh

2009-2011. aastatel – ca 3 700 000 krooni 

2012 -2013. aastatel – ca 819 500 krooni 

3.2. Narva Linnavalitsusel taotleda laenu võtmist 2009. – 2013. aastal omafinantseerimise katteks summas kuni 16 519 500 krooni:

2009-2011. aastatel – ca 3 700 000 krooni 

2012 -2013. aastatel – ca 12 819 500 krooni 

3.3. Narva Linnavalitsusel taotleda laenu võtmist 2012. – 2013. aastal sildfinantseerimise katteks summas kuni  47 370 500 krooni:
2012. aastal –ca 37 896 400 kr

2013. aastal –ca 9 474 100 kr

4. VAIDLUSTAMINE

Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

5. OTSUSE JÕUSTUMINE
Otsus jõustub seadusega sätestatud korras.

